Crimă în Dolj. Părinții Raisei acuză că suspectul nu ar fi acționat de unul singur
- Iulia Moraru
- 29 mai 2024, 17:10
Crimă în Dolj. Apar noi detalii în cazul Raisei, fetița de doi ani ucisă cu brutalitate. Părinții copilei fac acuzații grave și sugerează că cel care le-a omorât fiica ar fi avut și un complice.
Conform informațiilor provenite din anchetă, principalul suspect în cazul crimei ar fi verișorul copilei, un adolescent în vârstă de 15 ani. Autoritățile i-au fus la audieri inclusiv pe părinții acestuia.
Crimă în Dolj. Raisa ar fi fost omorâtă de două persoane
Mama Raisei, aflată în stare de șoc, a declarat că verișorul copilei nu ar fi putut să acționeze singur și să o omoare pe fiica lor, fiind ajutat de o persoană mai în vârstă.
„A intrat ultima dată la sora mea. Se vede pe cameră destul de bine. Fetița a intrat la ea în curte, dar înapoi nu se vede că a mai ieșit din curte. Am auzit de nepotul nostru, de 15 ani. Singur nu putea să fie implicat. Complice, mai are pe lângă el cineva mai în vârstă. Că un copil cu handicap, să zicem, o fi omorât-o, ce i-o fi făcut, dar singur nu se poate așa ceva.
E complice, ceva cu el. Pentru că în locul unde s-a găsit fetița moartă au trecut zeci de oameni, zeci de polițiști, mulți oameni din comune, mulți, mulți. În ziua aia nu s-a găsit fetița când s-a anunțat, în primele ore.
A doua zi s-au dus împreună și s-a găsit fetița în același loc pe unde au trecut zeci de oameni în căutarea fetiței. Cineva e complice cu copilul. Ce i-a făcut, a strangulat-o, o aruncau mai aproape, mai undeva”, a declarat mama copilei.
La rândul lui, tatăl Raisei, venit din Spania, a menționat că cei care i-au omorât fata au găsit punctul slab atunci când căutările cu drone au fost oprite, mai ales că în zonă nu a mai fost nici televiziunea și nici poliția, potrivit România TV.
Atunci ar fi fost momentul în care au aruncat cadavrul la vedere.
Copila de doi ani, omorâtă cu brutalitate
Crimă în Dolj. Cadavrul copilei, cu semne vizibile de violență, a fost descoperit în mijlocul unei păduri.
Dispariția ei a fost semnalată în cursul zilei de luni, declanșând astfel o mobilizare amplă în comunitatea locală Cotu, în apropiere de Craiova.
În prezent, vărul fetei este considerat principalul suspect în acest caz, însă sursele dezvăluie că anchetatorii nu au reușit să adune toate probele împotriva sa.
Conform acestora, comunicarea cu suspectul este extrem de dificilă, fiind incoerent.